Smernica Rady
zo 17. decembra 1982
ktorou sa menia a dopĺňajú smernice o aproximácii právnych predpisov členských štátov týkajúcich sa kolesových poľnohospodárskych a lesných traktorov
(82/890/EHS)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä jej článku 100,
so zreteľom na návrh Komisie,
so zreteľom na stanovisko Zhromaždenia [1],
so zreteľom na stanovisko Hospodárskeho a sociálneho výboru [2],
keďže článok 1 smernice Rady 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov [3], zmenených a doplnených smernicou 79/694/EHS [4], obmedzuje rozsah uvedenej smernice na traktory vybavené vzduchovými pneumatikami a dvoma nápravami a maximálnou konštrukčnou rýchlosťou v rozmedzí 6 až 25 km/h;
keďže tá istá smernica stanovuje, že podľa potreby traktory s maximálnou konštrukčnou rýchlosťou 25 km/h podliehajú osobitným požiadavkám; keďže takéto traktory tvoria časť traktorového parku vyrábaných a používaných v spoločenstve a poskytujú výhody, pokiaľ ide o efektívnosť poľnohospodárskych podnikov;
keďže nárast maximálnej konštrukčnej rýchlosti o 20 %, ktorý bol predpísaný, je opodstatnený, berúc do úvahy bezpečnosť na ceste a bezpečnosťpracovných podmienok na poli,;
keďže členské štáty môžu aj tak obmedziť rýchlosť, ktorou smú traktory jazdiť na cestách zavedením obmedzenej rýchlosti;
keďže, naviac,s traktormi s viac ako dvoma nápravami je možné zaobchádzať rovnakým spôsobom ako s traktormi iba s dvomi nápravami a môžu preto podliehať rovnakým opatreniam;
keďže nie je nevyhnutné stanoviť osobitné predpisy uvažované v rámci smernice 74/150/EHS; keďže je postačujúce, aby sa rozšírila oblasť uplatňovania uvedenej smernice spolus osobitnými smernicami, obsahujúcimi vysvetlenie pojmov v ich oblasti uplatňovania vzhľadom na traktory s viac ako dvoma nápravami a traktory s maximálnou konštrukčnou rýchlosťou medzi 25 a 30 km/h,
PRIJALA TÚTO SMERNICU:
Článok 1
1. Článok 1 ods. 2 smernice 74/150/EHS, 74/151/EHS [5], 74/152/EHS [6], 74/346/EHS [7], 74/347/EHS [8], 75/321/E [9], 75/322/EHS [10], 76/432/EHC [11], 77/311/EHS [12], 77/537/EHS [13], 78/933/EHS [14], 79/532/EHS [15], 79/533/EHS [16] a článok 9 ods. 2 smernice 78/764/EHS [17] sa nahrádza takto:
"2. Táto smernica sa uplatňuje iba pre traktory definované v odseku 1, ktoré sú vybavené vzduchovými pneumatikami s najmenej dvoma nápravami s maximálnou konštrukčnou rýchlosťou 6 až 30 km/h"
.
2. Článok 1 ods. 2 smernice 80/720/EHS [18] sa nahrádza takto:
"Táto smernica sa uplatňuje iba pre traktory definované v odseku 1, ktoré sú vybavené vzduchovými pneumatikami s najmenej dvoma nápravami s maximálnou konštrukčnou rýchlosťou 6 až 30 km/h a s minimálnym pevným alebo meniteľným rozchodom hnacej nápravy 1150 mm alebo viac."
3. Článok 1 ods. 2 smernice 76/763/EHS [19] sa nahrádza takto:
"2. Táto smernica sa uplatňuje len pre traktory definované v odseku 1, ktoré sú vybavené vzduchovými pneumatikami s najmenej dvoma nápravami s maximálnou konštrukčnou rýchlosťou medzi 6 a 30 km/h a s rozchodom kolies 1250 mm alebo viac."
4. Bod 1.5 a príloha smernice 74/151/EHS sa nahrádza takto:
"1.5. Vzhľadom na rôzne neodstrániteľné chyby spôsobené najmä meracou technikou a nárastom otáčok motora pri čiastočnom zaťažení je výsledok o 10 % vyšší ako je hodnota 30 km/h prijateľný pre skúšku typového schválenia."
Článok 2
1. Členské štáty uvedú do účinnosti opatrenia potrebné na dosiahnutie súladu s touto smernicou do osemnástich mesiacov od jej oznámenia a bezodkladne o tom informujú Komisiu.
2. Členské štáty zabezpečia, aby znenia hlavných ustanovení vnútroštátnych zákonov, ktoré prijmú v oblasti pôsobnosti tejto smernice, boli oznámené Komisii.
Článok 3
Táto smernica je adresovaná členským štátom.
V Bruseli 17. decembra 1982